Еудженио ди Савоя (, Евгений Савойски), впоследствие Ели II () е лек крайцер на италианския флот от времето на Втората световна война. Втори кораб на серията крайцери тип „Дука д'Аоста“. Името си носи в чест на легендарния италиански и австрийски военачалник Евгений Савойски. Предаден е като репарация на Гърция през юли 1950 г., и е преименуван на „Ели II“ (в чест на крайцера „Ели“, който е наречен така в чест на битката при Ели) и е в състава на ВМС на Гърция до 1973 г.